क्राउन प्रिनच सलमान बिथांआ सान्नैनि हाबाफारि लानानै भारत हादोराव गिदिंफैदोंमोन,जाय गिदिंनाया बुधबाराव जोबनानै थाङो ।मोडी बिथांआ बुंदोंदि,जम्मु आरो काश्मीर हादोरसानि पुलवामा गाग्लोबनाया मोनसे उदखारिफोरनि गाग्लोबनाय बिदिन्थि,जाय गाग्लोबनाया सुबुं माहारिनि फार्से सान्नाय गैया ।" जों मोन्नै हादोरजों हानायमानि लोगोसेयै मावलांनो थांकि लायो,जाय हादोरा उदखारि हान्जाफोरखौ जायखिजाया रोखोमै हेफाजाब होबोगासिनो दं,बिथांमोनखौ नारसिन्नाया गोनां " होन्ना मोडी बिथांआ बुङो ।बिथांआ बुङोदि," उदखारिफोरनि फसंथानफोरखौ फोजोबनाया गोनां आरो उदखारिफोरखौ साजा होनायजों लोगोसे बिथांमोनखौ हेफाजाब होग्रा हादोरफोरखौबो साजा होनांगौ " ।मोडी बिथांआ बुङो,उदखारिफोरखौ फोजोबनो एक्सन प्लाननि गोनांथि दं,जाहाथे लाइमोनफोरखौ उदखारिफोरा उदखार लामाजों दैदेनजाया ।" आं गोजोनग्लायनाय मोनदोंदि खोला आरब आरो भारत हादोरा बेफोरनि सायाव सान्नायफोरा खौसे " बिथांआ बुङो ।